آمریکا بیرلشمیش دؤولتلرینین ورمانت ایالتین‌ده "لینکلن" آدلی کئچی، "فایر هون" آدلی قصبه‌ده "فخری بلدیه باشقانی" سئچیلدی. آسوشیتد پرس خبر آژانسینین خبرینه گؤره، تخمیناً ۲ مین ۵۰۰ نفرلیک اهالی‌سی اولان قصبه‌نین "فخری بلدیه باشقانی" کئچی اولدو.
"لینکلن" آدلی کئچی، بیر ایل عرضین‌ده قصبه‌ده‌کی اؤنم‌لی گون و فعالیتلرده بوی گؤستره‌جک.
قصبه‌نین ایداره‌چی‌سی جو گونتر، یئرلی مطبوعاتا وئردیگی آچیقلامادا، قصبه‌نین بلدیه باشقانینین اولمادیغینی و بو سببله بیر حیوانی "فخری بلدیه باشقانی" اولاراق سئچیم ایله تعیین ائتمه قراری وئردیگینی سؤیله‌دی.
حیوانلار آراسین‌داکی یاریشمانین باغیش ییغماق اوچون ده یاخشی بیر فیکیر اولدوغونو ایفاده ائد‌ن گونتر، سئچیمه قاتیلان ۱۶ حیوانین هر بیر اوچون ۵ دولار قاتیلیم پایی آلیندیغینی بیلدیردی.
۳ یاشین‌داکی "لینکلن" آدلی کئچی، ۵۳ اویدان ۱۳ونون آلاراق قصبه‌نین "فخری بلدییه باشقانی" سئچیل‌دی.
